cyanic-selkie/wikianc huggingface dataset:
Worms
Historia
Kaupunki sai laajoja oikeuksia keisari Henrik III:lta vuonna 1074, ja kaupungista tuli myöhemmin valtakunnankaupunki (Reichsstadt), joka oli vastuussa vain itse keisarille. Tämän vuoksi kaupunki on toiminut näyttämönä monelle merkittävälle tapahtumalle Pyhässä saksalais-roomalaisessa keisarikunnassa
Kaupunki on historiansa aikana tuhoutunut lähes täysin kahdesti. Vuonna 1689 ranskalaiset joukot valtasivat kaupungin yhdeksänvuotisessa sodassa ja tuhosivat sen lähes maan tasolle (Worms oli Ranskan hallussa taas 1789–1816). Myös toisessa maailmansodassa kaupunkia pommitettiin ankarasti.
Petri Sulonen
Sulonen aloitti uransa Porin Pallo-Tovereissa, josta hän siirtyi Turun Palloseuraan kaudeksi 1987 ja pelasikin Turussa 13 kauden ajan. Kaudeksi 2000 Sulonen siirtyi takaisin Poriin ja Jazzin riveihin, minkä jälkeen hän päätti uransa.
Pitkällä urallaan Sulonen ei päässyt kertaakaan juhlimaan pääsarjamestaruutta. Hänen parhaat saavutuksensa ovat yksi hopea (1989) ja kaksi pronssia (1987 ja 1996), kaksi Suomen Cupin voittoa sekä valinta vuoden liigapelaajaksi 1994. Sulonen on myös valittu Veikkausliigan legendaksi.
Sulosella dignosoitiin vuonna 2018 ALS eli amyotrofinen lateraaliskleroosi, lihashermoja rappeuttava, parantumaton motoneuronisairaus.
Sulosen 15 minuuttia vanhempi kaksoisveli Pasi Sulonen pelasi pääsarjatasolla 226 ottelua 1985–1997.
Tharoiseau
Tharoiseau on kunta Ranskassa Yonnen departementissa Bourgogne-Franche-Comtén alueella. Se sijaitsee noin 13 kilometriä Avallonin kaupungista länteen.
Nykyinen linna Château de Tharoiseau on rakennettu 1800-luvun puolivälissä. Aiemmin samalla paikalla oli Estutt d'Assayn suvun päärakennus. Suku oli tullut 1400-luvulla Skotlannista. Hautausmaalla olevassa kappelissa on heidän sukuhauta. Myös kunnan kirkko on uudelleenrakennettu 1800-luvun puolivälissä. Kirkon kivinen saarnastuoli on peräisin 1400-luvulta, ja puiset patsaat 1600-luvulta.
Kunta on osa Morvanin luonnonpuistoa (Parc naturel régional du Morvan).
Talous
Tharoiseau kuuluu Curejoen laaksossa olevaan viininviljelyalueeseen, jonka tuotteet saavat käyttää Vézelay (AOC) -alkuperäistunnusta. Alueeseen kuuluu Tharoiseaun lisäksi kolme muuta kuntaa: Vézelay, Asquins ja Saint-Père.
Majolika
Majolika on värikästä, lasitettua materiaalia, josta on tehty muun muassa seinälaattoja, taloustavaroita ja koriste-esineitä. Nimitys tulee Mallorcan saaresta, jonka nimi oli vanhassa italian kielessä Maiolica.
Alun perin majolikaksi kutsuttiin värikästä fajanssia, jota valmistettiin käsityönä Välimeren maissa renessanssiajalla. Esine poltettiin kertaalleen ja kastettiin tinalasitteeseen. Sitten sen annettiin kuivua, ja viimeiseksi se koristeltiin kovapolttoväreillä. Majolikaa valmistaneet käsityöläiset olivat aikanaan hyvin arvostettuja, ja piispat ja aateliset palkkasivat heitä palvelukseensa.
HMS Birkenhead
HMS Birkenhead oli Britannian kuninkaallisen laivaston Town-luokan risteilijä, joka palveli ensimmäisessä maailmansodassa.
Kreikan laivasto tilasi 1914 Britanniasta kaksi risteilijää. Toisen tilaus annettiin Cammell Lairdin telakalle Birkenheadiin, jossa rakennettava alus piti nimetä Antinauarkos Condouriotikseksi. Aluksen rakentaminen jatkui ensimmäisen maailmansodan puhkeamisesta huolimatta, kunnes Britannian hallitus osti molemmat tilatut alukset 1915 ja liitti ne Kuninkaalliseen laivastoon.
Palvelus
Birkenheadiksi nimetty alus liitettiin palvelukseen otettaessa Suuren laivaston 3. risteilijäviirikköön. Alus otti osaa 31. toukokuuta - 1. kesäkuuta 1916 Skagerrakin taisteluun.
Alus siirrettiin 1919 Portsmouthin reserviin. Alusta tarjottiin Kreikan hallitukselle, mutta kielteisen päätöksen jälkeen se laitettiin poistolistalle toukokuussa 1920. Alus myytiin romutettavaksi 26. lokakuuta 1921 Cashmorelle Newportiin.
Malick Diaw
pienoiskuva|Malick Diaw (edessä oikealla) sotilasjuntan jäsenten seurassa. Malick Diaw (s. 1979 Ségou ) on malilainen sotilas, joka toimii maan väliaikaisen lainsäädäntöelimen puheenjohtajana.
Diaw suoritti ylioppilastutkintonsa Katin sotakoulussa vuonna 1997. Hän on opiskellut Koulikoron sotakoulussa ja saanut tykistökoulutusta Kiinassa. Diaw on osallistunut Malin sisällissotaan ja terrorismin vastaisiin operaatioihin maan pohjoisosissa sekä toiminut Katin sotakoulun johtajana. Vuonna 2019 hänet nimitettiin Katin sotilaspiirin esikuntapäälliköksi. Diaw on sotilasarvoltaan eversti.
Diaw osallistui Amadou Haya Sanogon johtamaan vuoden 2012 vallankaappaukseen, joka syrjäytti presidentti Amadou Toumani Tourén. Hän oli yksi presidentti Ibrahim Boubacar Keïtan syrjäyttäneen vuoden 2020 vallankaappauksen johtajista ja kävi sotilasjuntan edustajana neuvotteluja Länsi-Afrikan talousyhteisön talouspakotteiden poistamisesta ja paluusta siviilivaltaan.
Diaw valittiin Malin kansalliskokouksen korvaavan väliaikaisen lainsäädäntöelimen puheenjohtajaksi 5. joulukuuta 2020.
Brian Schmidt
Brian Schmidt (s. 24. helmikuuta 1967 Montana, Yhdysvallat) on australialais-yhdysvaltalainen astrofyysikko. Schmidt palkittiin Nobelin fysiikanpalkinnolla yhdessä Saul Perlmutterin ja Adam Riessin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.
Schmidt syntyi Montanassa Yhdysvalloissa ja asui myöhemmin Anchoragessa Alaskassa. Hän tapasi tulevan vaimonsa, australialaisen taloustieteilijän Jenny Gordonin Harvardin yliopistossa, jossa molemmat olivat suorittamassa jatko-opintoja. Pariskunta muutti vuonna 1994 Australiaan ja he saivat kaksi lasta. Schmidt on Australian ja Yhdysvaltain kaksoiskansalainen.
Schmidt ja hänen vaimonsa tuottavat kahta Pinot Noir -rypäleestä tehtyä viiniä maatilallaan Australian pääkaupunkiterritorion pohjoispuolella.
Penske
Penskellä voidaan tarkoittaa:
Kirsten Neuschäfer
Kirsten Neuschäfer (s. 1982 ) on eteläafrikkalainen kilpapurjehtija. Hän voitti maailman ympäri purjehditun Golden Globe Racen vuonna 2023.
Neuschäfer on purjehtinut jollilla lapsesta asti, ja ammattimaisesti vuodesta 2006.
Neuschäfer tuli Golden Globe Race -kilpailussa tunnetuksi paitsi voittajana, myös pelastajana. Kesken kilpailun Tapio Lehtisen vene upposi 176 kilometrin päässä Neuschäferistä, kun lähin laiva oli noin 430 kilometrin päässä. Neuschäfer saavutti Lehtisen seuraavan päivän aamuna ja poimi hänet kyytiinsä. Neuschäferin veneestä Lehtinen siirtyi rahtilaiva Darya Gayatrin kyytiin matkalle kohti Rizhaon satamaa. Neuschäfer jatkoi purjehduskilpailua aikahyvityksen kanssa.
Neuschäfer on asunut 2000-luvun alussa Lapissa kouluttamassa huskyja, ja oppi silloin myös suomea.
Diodoros Kronos
Diodoroksen elämästä ei tiedetä paljoakaan. Hän opetti Ateenassa ja Aleksandriassa vuosina 315–284 eaa., ja toimi mm. stoalaisuuden perustajan Zenon Kitionilaisen opettajana. Häneltä ei ole säilynyt kirjoituksia. Muiden megaralaisten dialektikkojen tavoin Diodoros harrasti sanaleikkejä ja paradokseja, ja osoitti muun muassa, että liike ja olemassaolo ovat mahdottomia: Mahdoton ei voi seurata mahdollisesta; mennyt tapahtuma ei voi muuttua toiseksi kuin mitä se on; mutta jos tapahtuma olisi ollut jollakin hetkellä mahdollinen, tästä mahdollisuudesta seuraisi jotain mahdotonta; siksi alkuperäinen tapahtuma oli mahdoton. Khrysippos jatkoi tämän ongelman parissa ja myönsi ettei pystynyt ratkaisemaan sitä.
Diogenes Laertios kertoo tarinan, jonka mukaan Stilpon pyysi Diodorosta ratkaisemaan erään dialektisen ongelman tämän käydessä Ptolemaios I:n hovissa. Koska hän ei pystynyt vastaamaan siihen siltä istumalta, Ptolemaios antoi hänelle hidastelijaan viittaavan lempinimen Kronos. Tarinan mukaan Diodoros kuoli tämän epäonnistumisen aiheuttamasta häpeästä. Strabonin mukaan hän otti tämän lempinimen kuitenkin opettajaltaan Apolloniokselta.
Diodoros Kronoksella oli tyttäret Meneksene, Argeia, Theognis, Artemisia ja Pantakleia, joiden kerrotaan myös toimineen loogikkoina dialektisessa koulukunnassa.
Adam Riess
Adam Riess (s. 16. joulukuuta 1969) on yhdysvaltalainen astrofyysikko Johns Hopkinsin yliopistossa ja Space Telescope Science Institute -tutkimuslaitoksessa. Riess palkittiin Nobelin fysiikanpalkinnolla yhdessä Brian Schmidtin ja Saul Perlmutterin kanssa lokakuussa 2011 maailmankaikkeuden kiihtyvän laajenemisen tutkimuksesta kaukaisia supernovia tutkimalla.
Riess suoritti tohtorin tutkintonsa Harvardin yliopistossa ja pääsi töihin Kalifornian yliopistoon Berkeleyhin, missä hän teki Nobelilla palkitut tutkimuksensa osana High-Z Supernovia etsivää tutkimusryhmää. Hän siirtyi Baltimoreen Space Telescope Science Institute -laitokseen vuonna 1999, ja vuodesta 2005 hänellä on ollut professuuri myös Johns Hopkinsin yliopistossa.
Riessin tutkimusten mukaan maailmankaikkeuden kiihtyvä laajeneminen liittyy pimeään aineeseen ja pimeään energiaan. Tulokset mullistivat kosmologiaa, sillä ne osoittivat, että maailmankaikkeuden massasta ja energiasta suurin osa on meille tuntematonta.
Richard Fisk
Richard Fisk on kuvitteellinen antisankari Marvel Comicsin sarjakuvamaailmassa. Hän on ottanut monta erilaista salapersoonallisuutta vuosien aikana. Vaikka hänen tavoitteensa ovat hienoja, keinot joita hän käyttää ovat aiheuttaneet enemmän harmia kuin hyötyä. Hänen ensiesiintymisensä oli Amazing Spider-Man #83 -lehdessä ja hänet loivat Stan Lee ja John Romita Sr..
Richard Fisk muissa medioissa
thumb|left|Richard Fisk (oikealla) kuulee takana istuvan isänsä (Kingpin) valituksia Hämähäkkimiehen animaatiosarjassa Richard Fisk esiintyi Hämähäkkimies -animaatiosarjassa äänenään Nick Jameson. Sarjakuvista poiketen, tässä sarjassa Richard oli uskollinen isälleen.
Jaksot, jossa Richard Fisk sarjassa esiintyi olivat:
Taas tyttö kadoksissa!
Elokuvan työnimenä oli Tapaus Annikki Niemi. Elokuvan käsikirjoitus sai aiheen Kyllikki Saaren tapauksesta, mutta suorat viittaukset siihen jätettiin Valtion elokuvatarkastamon vaatimuksesta pois.
Elokuvan katsojamäärät jäivät vuoden heikoimmiksi, ja tuotantoyhtiölle jäi tappiota puolet tuotantokustannuksista. Kymmenen vuotta myöhemmin ohjaaja Salminen kommentoi rikoskomediaansa: ”Se oli hirvittävä elokuva”.
Juoni
Leo Jokela esittää sensaatiouutista etsivää lehtimiestä. Kadonneen tytön arvoitusta selvitettäessä juoneen kietoutuu lukuisia hahmoja yksinkertaisesta poliisista kauppiaaseen. Epäilyn kohteena on hämäräperäinen autonkorjaaja.
Arviot
Aikalaisarvioijat eivät juuri antaneet elokuvalle kiitosta. Esimerkiksi Leo Nordberg (Uusi Suomi) sanoi: ”Ville Salmisen ohjaus on haparoivaa, hutiloivaa ja innotonta. Näyttelijöillä on filmissä musta päivänsä - -”. Jotain hyvää siitä löysi kuitenkin Inkeri Lius (Suomen Sosialidemokraatti): käsikirjoitus ”täyttää rikoselokuvan vaatimukset sikäli, että sen juoni on yhtenäinen ja sen henkilöt toimivat ammattinsa mukaisesti”.
Martin Goodman
Martin Goodman (18. tammikuuta 1908 - 6. kesäkuuta 1992) oli yhdysvaltalainen sarjakuvakustantaja, Marvel Comicsin perustaja.
Elämäkerta
Moe Goodman, joka myöhemmin vaihtoi nimekseen Martin, oli vanhin poika Isaac Goodmanin (s. 1872) ja Anna Gleichenhausin (s. 1875) 17 lapsesta. Hänen vanhempansa olivat juutalaisia maahanmuuttajia, jotka olivat tavanneet Yhdysvalloissa sen jälkeen, kun he olivat muuttaneet sinne erikseen Vilnasta, Venäjän valtakunnasta. Perhe asui eri kodeissa New Yorkin Brooklynin kaupunginosassa. Nuorena miehenä Moe matkusti ympäri maata suuren laman aikana, ja asui hobo-leireillä.
Kioskikirjallisuus ja Timely Comics
Vuoden 1929 loppupuolella Archie Comicsin perustaja Louis Silberkleit, joka oli aikakauslehtien jakeluyhtiön Eastern Distributing Corp.:n liikkeeseenlaskija, palkkasi Goodmanin osastolleen ja antoi hänelle asiakkaita, joihin kuului kustantaja Hugo Gernsback. Myöhemmin Goodmanista tuli itse liikkeeseenlaskija, mutta yritys joutui konkurssiin lokakuussa 1932. Sitten Goodman liittyi Silberkleitiin ja muihin sijoittajiin osana Mutual Magazine Distributorsia, ja hänet nimitettiin Silberkleitin uuden sisaryrityksen Newsstand Publications Inc:n, toimittajaksi Manhattanille 53 Park Placeen, joka tunnetaan myös nimellä 60 Murray Street.
Goodmanin ensimmäinen julkaisu oli kioskijulkaisu Western Supernovel Magazine, joka ensimmäinen numero on päivätty toukokuuhun 1933. Ensimmäisen numeron jälkeen hän nimesi sen uudelleen Western Book Magazineksi, jonka ensimmäisen numeron ilmestymisajankohdaksi oli merkitty heinäkuu 1933. Goodmanin lehtiä olivat All Star Adventure Fiction, Complete Western Book, Mystery Tales, Real Sports, Star Detective, scifi-lehti Marvel Science Stories ja viidakko-seikkailu Ka-Zar.
Vuonna 1937 Goodman ja hänen vaimonsa palasivat häämatkaltaan Euroopasta. Heillä oli jo liput Hindenburgiin, mutta koska he eivät pystyneet varaamaan vierekkäisiä istumapaikkoja, he vaihtoivat lentokoneeseen ja välttivät näin Hindenburgin katastrofin.
Vuonna 1939, kun uudet sarjakuvat olivat erittäin suosittuja, ja ensimmäiset supersankarit, jotka asettivat trendin, Goodman supistui hiljattain perustetun sarjakuvakirjan "pakkaaja" Funnies Inc:n kanssa toimittamaan materiaalia koomikirjasta, Marvel Comics # 1, joka on päivätty lokakuussa 1939 ja julkaissut äskettäin perustetut aikakausjulkaisut. Se sisälsi ensimmäisen hahmon merkit Human Torch ja Sub-Mariner, ja myi nopeasti 80 000 kappaletta. Goodman tuotti toisen painoksen, joka oli päivätty marraskuussa 1939 ja joka myi noin 800 000 kappaletta. Sitten hän perusti Timely Comics, Inc.:n, joka alkoi sarjakuvakannesta huhtikuusta 1941 tai keväällä 1941. Timely Comicsista tuli useiden lehtialan yritysten konserni, joka koostui Goodmanin sarjakuvasarjasta, joka seuraavina vuosikymmeninä kehittyi Marvel Comicsiksi.
Kun sodan jälkeinen kiinnostus supersankareihin väheni, Goodman ohjasi Leen kokeilemaan monenlaisia lajityyppejä, jotka näyttivät tulevan muotiin, kuten romantiikka vuonna 1948, kauhu vuonna 1951, lännensarjat vuonna 1955 ja Kaiju-hirviöt vuonna 1958. Hän saattoi olla erittäin pikkutarkka tässä suhteessa, kuten esimerkiksi Amerikan # 1-teini-ikäisen Patsy Walkerin ulkonäkö, sillä on samanlainen varjostus hiuksissaan kuin Archie Comicsin suositulla Archie Andrewsilla.
Nimi "Timely Comics" poistui käytöstä sen jälkeen, kun Goodman alkoi käyttää omistamansa sanomalehti-jakeluyrityksen Atlas-logoa, alkaen marraskuussa 1951 julkaistujen sarjakuvakirjojen kansista. Hän kokosi samaan konserniin freelancereita 59 yrityksen kautta, Animirth Comicsista Zenithin julkaisuihin. Koko 1950-luvun ajan Timely tunnetaan nimellä Atlas Comics.
Tsatsiki
Tsatsiki on itäisen Välimeren alueen keittiöille tyypillinen dippi tai kastike, joka sisältää jogurttia, kurkkua ja valkosipulia. Se maustetaan yleensä neitsytoliiviöljyllä ja yrteillä, kuten tillillä, oreganolla tai mintulla.
Tsatsiki yhdistetään ruokana etenkin kreikkalaiseen keittiöön, mutta se tunnetaan Kreikan lisäksi myös koko Balkanin alueella sekä Turkissa ja Lähi-idässä. Nimi ”tsatsiki” tulee turkin kielen sanasta cacık, ja sen alkuperä lienee osmanivallan ajoissa tai kauempanakin. Muualla Balkanilla tsatsiki tunnetaan nimellä tarator ja Iranissa mast-o-khiar.
Tsatsikia tarjotaan usein kylmänä alkuruokana eli mezenä vaalean leivän tai pitaleivän kanssa. Se on yleensä myös osa kreikkalaisten pikaruokien gyroksen ja suvlakin annoksia, ja sopii yhteen myös kreikkalaisen salaatin kanssa.
Minkiö
Minkiö on Jokioisten kunnan kylä Lounais-Hämeessä, kuntakeskuksen pohjoispuolella yhdystien 2813 (Humppilantie) varrella, johon suuri osa Minkiön taloista on keskittynyt. Minkiön kylään kuuluvat Kalakosken, Minkiönkylän, Nivan ja Uudenkulman kulmakunnat. Kyläalue on hajanainen ja sijaitsee peltomaiseman ympäröimänä kuntakeskuksen pohjoispuolella. Kylän läpi virtaa Jänhijoki.
Vessapaperi
thumb|Vessapaperirulla Vessapaperi eli WC-paperi on yksi- tai useampikerroksista pehmopaperia, jota käytetään useimmiten henkilökohtaisen hygienian ylläpitoon ulostamisen tai virtsaamisen jälkeen. Vessapaperia käytetään myös muihin tarkoituksiin, kuten wc-istuimen puhdistukseen. Paperia säilytetään usein vessapaperitelineessä.
Suomessa WC-paperi vedetään WC-pöntöstä alas, kun taas esimerkiksi Kreikassa ja Venäjällä ei näin yleensä tehdä, vaan se laitetaan käytön jälkeen pöntön vieressä olevaan roskakoriin. Näin tehdään, jotta viemäri, jota ei ole siihen suunniteltu, ei tukkeutuisi ulosteiden mukana huuhdellusta vessapaperista. Eräissä maissa, kuten perinteisesti Thaimaassa ja Intiassa, WC-hygienia perustuu paperin sijasta pesemiseen, jolloin vessapaperia ei välttämättä käytetä lainkaan.
Moshood Abiola
thumb|Moshood Abiola Moshood Kashimawo Olawale Abiola (24. elokuuta 1937 – 7. heinäkuuta 1998) oli nigerialainen Joruba-heimoon kuulunut liikemies, joka voitti presidentinvaalit 1993.
Vessapaperi
WC-paperin historia
Vaikka paperia käytettiin kääre- ja pehmustusmateriaalina Kiinassa toiselta vuosisadalta lähtien ennen ajanlaskun alkua, ensimmäisten WC-papereiden käyttö ajoittuu varhaisen keskiajan Kiinaan, kuudennelle vuosisadalle jälkeen ajanlaskun alun. Vuonna 589 tiedemies ja viranhaltija Yan Zhitui (531–591) kirjoitti WC-paperin käytöstä:
”En julkea käyttää WC-tarkoitukseen paperia, jolla on lainauksia tai kommentteja Viidestä klassikosta tai viisaiden nimiä.”
Moshood Abiola
Abiola oli syntyisin Abeokutasta Ogunin osavaltiosta. Hänestä tuli 1970-luvun öljybuumin myötä yksi maan rikkaimmista miehistä. Omaisuutensa hän teki televiestintäalalla. Politiikkaan hän lähti 1979 alun perin Kansallispuolueessa sotilashallituksen luvattua siirtymistä siviilivaltaan. Sotilasvallankaappaus pyyhkäisi kuitenkin pois presidentti Shehu Shagarin ja kansallispuolueen.
Abiola pyrki Nigerian presidentiksi 12. kesäkuuta 1993 vaaleissa, jossa hän oli Social Democratic Partyn ehdokas. Abiola voitti selvästi pohjoisnigerialaisen vastaehdokkaansa, hausa-muslimi Bashir Tofan (National Republican Convention) saaden taakseen 19 osavaltiota 30:stä. Kyseisiä vaaleja on pidetty Nigerian historian rehellisimpinä ja vapaimpia. Maan sotilashallitsija kenraali Ibrahim Babangida kuitenkin peruutti vaalien tuloksen ja kielsi entisiä ehdokkaita enää asettumasta ehdolle. Babangida joutui eroamaan protestien ja lakkoaallon vuoksi. Hän luovutti vallan Ernest Shonekanille, mutta kolmen kuukauden kuluessa kenraali Sani Abacha kaappasi vallan itselleen Babangidan ollessa Egyptissä.
Kun Abiola julisti olevansa laillinen Nigerian presidentti, hänet vangittiin maanpetoksesta syytettynä. Abiola kuoli 7. heinäkuuta 1998, pian sen jälkeen kun hänet vapautettiin vankilasta ja hän tapasi YK:n ja Yhdysvaltain edustajia. Kuolinsyyksi ilmoitettiin sydänkohtaus. Abiolan kuolemaa ei pidetty luonnollisena, ja sen seurauksena syttyi mellakoita, joissa kuoli noin 60 ihmistä.
Vessapaperi
WC-paperin historia
”He (kiinalaiset) eivät ole varovaisia puhtauden kanssa, eivätkä pese itseään tarpeensa tehtyään; he vain pyyhkivät itsensä paperilla.”
Varhaisen 1300-luvun aikana (Yuan-dynastia) kirjattiin, että yksinomaan Zhejiangin maakunnan vuosittainen WC-paperin valmistus oli yhteensä kymmenen miljoonaa pakettia, kooltaan tuhannesta arkista kymmeneen tuhanteen arkkiin. Ming-dynastian (1368–1644) aikana kirjattiin vuonna 1393, että 720 000 arkkia WC-paperia (kooltaan 60 senttimetriä kertaa metri) valmistettiin Nanjingin Keisarillisen hovin yleistä käyttöä varten. Keisarillisen huoltoviraston (Bao Chao Si) arkistoissa samalta vuodelta lukee, että yksin keisari Hongwun keisarilliselle perheelle valmistettiin 15 000 arkkia erikoista pehmeärakenteista WC-paperia, joista jokainen arkki oli jopa parfymoitu.
Muualla varakkaat ihmiset käyttivät villaa, nauhaa tai hamppua pesutarpeisiinsa, kun vähemmän varakkaat ihmiset käyttivät kättään ulostaessaan jokiin tai puhdistivat itsensä monenlaisilla materiaaleilla kuten räteillä, puulastuilla, lehdillä, ruoholla, heinällä, kivellä, hiekalla, sammaleella, vedellä, lumella, maissinkuorilla, hedelmänkuorilla tai simpukankuorilla, maasta ja sääolosuhteista tai sosiaalisista käytännöistä riippuen. Antiikin Roomassa yleisesti käytettiin tikun päässä olevaa sientä, joka käytön jälkeen asetettiin takaisin ämpärilliseen suolavettä.
Scottin veljeksiin usein viitataan ensimmäisinä, jotka myivät rullattua ja perforoitua WC-paperia, mutta elleivät he tehneet niin ilman patenttia, 2000-luvulta tutun WC-paperin pakkauksineen saattoi alkuun New Yorkin Albanysta kotoisin oleva Seth Wheeler, joka hankki useita patentteja. Ensimmäinen merkintä koskee kaupallisten papereiden perforointia (25. heinäkuuta 1871, numero 117355). Hakemus sisältää kuvituksen perforoidusta WC-paperirullasta. 13. helmikuuta 1883 hänelle myönnettiin patentti numero 272369, joka esitti rullallista perforoitua kääre- tai WC-paperia tuettuna keskeltä putkilolla. Wheelerillä oli myös patentteja asennetuille kiinnikkeille, jotka kannattelivat rullia. Albany Perforated Wrapping Paper Companyn nimellä tuotetta valmistettiin vuodesta 1886 yhtiön tehtaalla Albanyn keskustassa.
Monilla puolilla maailmaa, etenkin siellä missä WC-paperi tai sen hävittämiseen tarvittavat putkistot eivät ole saatavilla tai kustannettavissa, WC-paperi ei ole käytössä. Puhdistus suoritetaan sitten toisilla tavoilla tai materiaaleilla kuten vedellä, käyttäen esimerkiksi bidet’tä, riepuja, hiekkaa, lehtiä (mukaan lukien merilevä), maissintähkiä, eläinten turkkeja tai keppejä. WC-paperi eroaa koostumukseltaan jonkin verran kasvopyyhkeistä ja on suunniteltu hajoamaan hajotuskaivoissa, joissa jotkut muut kylpyhuone- ja kasvopyyhkeet eivät. Useimmat hajotuskaivovalmistajat neuvovat välttämään paperituotteita, jotka eivät ole hajotuskaivoturvallisia.
WC-paperi Suomessa
Suomessa WC-paperin valmistus aloitettiin Nokian paperitehtaalla vuonna 1902. G. A. Serlachius Oy:n Mäntän tehtaalla aloitettiin valmistus vuonna 1908. Nykymuotoista krepattua pehmopaperia alettiin tehdä Suomessa 1950-luvulla, ensimmäisen kerran 25. tammikuuta 1954 Nokialla PK III -koneella.
Sittemmin Mäntän tehtaan valmistamat tuotteet tulivat näkyväksi alan toimijaksi. Niistä koottiin yhtenäinen tuoteperhe, jonka kattonimeksi tuli Serla. Aivan joka paikassa tehtaan johto ei aluksi sallinut nimeä käytettävän: sitä ei saanut panna WC-papereihin eikä terveyssiteisiin. Pian kielto kumoutui ja myös nämä pääsivät Serla-sateenvarjon suojiin.
Hyperteksti
pienoiskuva|[[Hypertext Editing System vuonna 1969 IBM 2250:lla ja valokynäohjauksella.]] Hyperteksti on tietokoneen näytöllä esitetty teksti, joka ei ole lineaarista. Hyperteksti sisältää hyperlinkeiksi kutsuttuja linkkejä toisiin teksteihin. Hyperteksti on tietokantamuoto, jossa näytettyyn asiaan liittyvää muuta tietoa voidaan hakea suoraan näytön kautta.
Vessapaperi
WC-paperi Suomessa
Kuluttajan erilaiset toiveet alkoivat 1980-luvulla näkyä myös arkisissa tuotteissa. Jotkut halusivat huippulaatuista vessapaperia, laadukkaat perustuotteet riittivät osalle, toiset valitsivat paperinsa puhtaasti hinnan perusteella. Luontoarvotkin nostivat päätään.
Hyperteksti
Kun käyttäjä valitsee hyperlinkin, tietokone hakee lyhyellä aikaviiveellä viitatun dokumentin.
Vessapaperi
Moderni WC-paperi
Vessapaperin etuina ovat sen helppokäyttöisyys, hyvä imukyky ja helppo hävittäminen huuhtelemalla se vessasta alas. Useimmat modernit viemärijärjestelmät, mukaan lukien septitankit, selviytyvät vessapaperista muun jätteen ohella.
Hyperteksti
Hypertekstidokumentit voivat olla staattisia eli etukäteen valmiiksi tehtyjä tai dynaamisia, jolloin ne muuttuvat käytön yhteydessä. Tietoverkko voi mahdollistaa hypertekstin lukemisen ja muokkaamisen maailmanlaajuisesti. Tunnetuin hypertekstipohjainen järjestelmä on Internetin WWW. Jos hypertekstissä on teksti- ja numeromuotoisen tiedon lisäksi äänitiedostoja, grafiikka ja liikkuvaa kuvaa, sitä sanotaan hypermediaksi.
Vessapaperi
Moderni WC-paperi
Vessapaperia on saatavilla usealla erityyppisellä paperilla, värityksillä, koristeilla tai kuvioinneilla, niin, että jokaiselle löytyy mieleisensä. Osa vessapaperista tehdään kierrätetystä paperista, tosin huomattava määrä tehdään puupohjaisesta sellusta. WC-paperin ympäristökuormitukseen vaikuttavat myös mm. mahdollinen paperin valkaisu, valmistusprosessin energiankulutus, sekä valmistusprosessin aikaisen päästöt vesistöihin ja ilmaan. Ympäristön kannalta parhailla WC-papereilla on useimmiten ympäristömerkki. Vessapaperilaadut eroavat toisistaan huomattavasti teknisten ominaisuuksien suhteen (koko, paino, karkeus, pehmeys, kemikaalipitoisuus, kulutuksenkestävyys, imukyky jne.). Suurimmat yritykset tekevät yksityiskohtaisia, tieteellisesti tehtyjä markkinatutkimuksia määritelläkseen, mitkä tekniset ominaisuudet sopivat tietyille markkinoille ja kohderyhmille. Modernissa vessapaperissa saattaa olla kevyt aloe-, voide- tai vahapinnoite karheuden vähentämiseksi. Laatua arvioidaan usein perustuen paperin paksuuteen (kerrosten määrään), karkeuteen ja kestävyyteen.
Hyperteksti
Historia
Vuonna 1968 Douglas Engelbart esitteli hyperlinkkejä On-Line Systemillä (NLS) monen muun asian kanssa. NLS:n ARC Journal oli alijärjestelmä, joka dokumentoi muun muassa NLS:n kehitystä ja oli luultavasti ensimmäinen verkotettu hypertekstikirjasto. Engelbart puhui "kirjasto-ongelmasta", jossa hän ennakoi ongelmia tietomassojen tallentamisessa, indeksoimisessa ja hakemisessa. Sama ongelma on haasteena vielä modernina aikana. Engelbart lainaa esseessään Augmenting Human Intellect: A Conceptual Framework biologian ja fysiologian käsitettä "synergismi" (Websterin sanakirjan mukaan) kuvaamaan miten irrallisten osien yhteistoiminnan vaikutus on suurempi kuin niiden osien summa.
Brownin yliopistossa aloitettiin vuonna 1967 Hypertext Editing System (HES) kokeena hypertekstille. Vuonna 1968 projektia esiteltiin IBM:n asiakkaille, mutta siihen ei ollut kiinnostusta: toimittajat sanelivat kaiken sihteereille puhelimitse eivätkä kirjoittaneet tai editoineet juttujaan suoraan.
Varhaisella 1980-luvulla nähtiin lukuisia kokeellisia hyperteksti- ja hypermediaohjelmia, mutta mikään niistä ei saavuttanut laajaa suosiota kuluttajien keskuudessa. Vuoden 1993 jälkeen läpimurron tehnyt Tim Berners-Leen World Wide Web sisälti paljon näiden ohjelmien ajatuksia ja terminologiaa vaikka siitä puuttuikin muutamia ominaisuuksia.
Hyperteksti kirjallisuutena
Hyperteksti ja tietoverkkojen kehitys mahdollistaa helpon käytettävyyden epälineaarisille teksteille, jotka eivät koostu peräkkäisistä jaksoista vaan jäsentyvät vapaammin. 1990-luvulla valmistettiin ohjelmistoja, jotka sopivat tämänkaltaisten tekstien kirjoittamiseen.
Nykyään on jo luotu merkittäviä hypertekstikirjallisuuden teoksia. Näitä ovat esimerkiksi Michael Joycen afternoon: a story, Shelley Jacksonin Patchwork Girl, ja Stuart Moulthropin Victory Garden.
Villi kortti
Villi kortti mahdollistaa kilpailijan osallistumisen kilpailuun, johon pääsemiseen vaadittavaa karsintakilpailua tai -rajaa hänen ei ole tarvinnut muiden ansioiden tai näyttöjensä vuoksi selvittää.
Yleisurheilu
Eräissä suurissa yleisurheilun tapahtumissa, kuten Timanttiliigassa, urheilijat tulevat mukaan osakilpailuihin järjestäjien kutsumina. Juoksulajeihin kutsutaan villillä kortilla urheilijoita yleensä toimimaan kirittäjinä.
Moottoriurheilu
Moottoriurheilussa villiä korttia käytetään varsinkin MotoGP:ssä ja jonkin verran myös rallissa. Yksityiskuljettajan ja villin kortin kuljettajan välinen ero on se, että kaikki yksityiskuljettajat kilpailevat joko yksityistiimissä tai itse omistamallaan kulkuvälineellä, kun taas villin kortin kuljettajat voivat kilpailla myös tehdastalleissa.
Muut urheilulajit
Myös joissakin muissa urheilukilpailuissa, kuten koripallon maailmanmestaruuskilpailuissa ja jääkiekon mestarien liigassa käytetään villiä korttia.
Laulukilpailut
Lisäksi Idols- ja The Voice of Finland -ohjelmaformaateissa on käytetty villiä korttia. The Voice of Finlandissa on käytetty villiä korttia Ääni ratkaisee -vaiheessa, kun kilpailijat/laulajat valittiin Radio Aalto -kanavalla.
Mikael Kurki
Mikael Kurki (s. 13. tammikuuta 1987 Helsinki) on suomalainen entinen jääkiekkopuolustaja. Hän pelasi urallaan SM-liigaa Espoo Bluesissa ja KooKoossa yhteensä 340 runkosarjaottelua tehopistein 10+35=45 ja 63 playoff-ottelua tehopistein 2+7=9. Kurki oli voittamassa Bluesissa SM-hopeaa vuosina 2008 ja 2011. Hän pelasi urallaan myös seitsemän kautta Ruotsin alemmissa sarjoissa. Kurki oli nostamassa Karlskrona HK:ta HockeyAllsvenskanista SHL:ään keväällä 2015. Hän pelasi myös yhden kauden monikansallisessa Alps Hockey Leaguessa. Kurki oli pelityyliltään peruspuolustaja.
Seuraura
Kaudella 2006–2007 Kurki pelasi SM-liigan runkosarjassa 24 ottelua tehopistein 0+1=1. Hän pelasi A-nuorissa lähes piste per peli -tahtia, kun Kurki teki 28 runkosarjaottelussa tehot 2+25=27. Hän oli Bluesin tehokkain puolustaja ja sijoittui A-nuorten SM-liigan puolustajien pistepörssissä kahdeksanneksi. Kurki valittiin kauden päätteeksi sarjan tähdistökentälliseen. Hän voitti keväällä 2007 A-nuorten SM-hopeaa. Alle 20-vuotiaiden maajoukkueessa Kurki pelasi seitsemän Mestis-ottelua. Huhtikuussa 2007 hän teki kaksivuotisen jatkosopimuksen Bluesin kanssa.
Kurki pelasi kaudella 2007–2008 41 runkosarjaottelua ja teki tehot 1+4=5. Hänen ensimmäinen liigamaalinsa syntyi 18. joulukuuta 2007 vieraissa Turun Palloseuraa vastaan. Kevään 2008 pudotuspeleissä Kurki teki 15 ottelussa kaksi syöttöpistettä. Hän voitti kauden päätteeksi SM-hopeaa. Syyskuussa 2007 Kurki kävi kahden ottelun mittaisella lainasopimuksella Mestis-joukkue Kirkkonummen Salamoissa ja viikkoa myöhemmin hän siirtyi kymmenen ottelun vuokrasopimuksella TuTo Hockeyn paitaan. Hän teki siellä 11 ottelussa tehot 3+7=10. Kaudella 2008–2009 Kurki murtautui Bluesin kokoonpanoon ja hän teki 55 runkosarjaottelussa tehot 2+5=7. Kaudella 2009–2010 hän teki 55 ottelussa yhden kauden piste-ennätyksensä tehoilla 3+9=12.
Kurki teki Bluesin kanssa kaksivuotisen jatkosopimuksen helmikuussa 2010. Puolustaja saavutti Bluesin kanssa keväällä 2011 SM-hopeaa. Lokakuun lopulla 2011 hän joutui käsivamman takia loppuvuodeksi sivuun ja pelasi kauden 2011–2012 aikana vain 42 runkosarjaottelua.
Kurki palasi kaudeksi 2015–2016 Suomeen ja siirtyi vuoden mittaisella sopimuksella SM-liigan nousijajoukkue KooKoon riveihin. Kaudeksi 2016–2017 hän siirtyi Ruotsin kolmanneksi korkeimmalle sarjatasolle Hockeyettan-joukkue Kallinge-Ronneby IF:ään. Kurki nousi joukkueen kapteeniksi. Hän oli joukkueen eniten maaleja tehnyt puolustaja sekä tehokkain puolustaja Josef Ingmanin kanssa tehoilla 4+10=14.
Kaudeksi 2018–2019 Kurki palasi vuoden mittaisella sopimuksella edellisenä keväänä takaisin Allsvenskaniin pudonneen Karlskrona HK:n riveihin. Hänet nimettiin joukkueen varakapteeniksi. Kaudeksi 2019–2020 Kurki siirtyi vuoden mittaisella sopimuksella monikansallisen Alps Hockey Leaguen italialaisjoukkue HC Gherdëinaan. Hänet nimettiin joukkueen varakapteeniksi. Kaudeksi 2020–2021 Kurki palasi vuoden mittaisella sopimuksella Hockeyettanissa pelaavan KRIF Hockeyn (ent. Kallinge-Ronneby IF) joukkueeseen.
Tammikuussa 2022 Kurki vahvisti Elämän Pelikirja - rakkaudesta urheilijoihin -podcastissa lopettaneensa pelaajauransa.
Maajoukkueura
Kurki pelasi alle 20-vuotiaiden MM-kilpailuissa vuonna 2007. Vuoden 2006 viimeistelyleiriryksessä hän oli varajäsenenä, joten Kurki putosi viimeisten joukossa lopullisesta kisajoukkueesta. Hän pelasi myös alle 18-vuotiaiden MM-kilpailuissa vuonna 2005 ja U-18 Junior World Cupissa vuonna 2004. Kurki pelasi myös World U-17 Hockey Challengessa vuonna 2004, jolloin hän oli tehoilla 1+4=5 Suomen tehokkain puolustaja.
Kurki valittiin 17-vuotiaiden maajoukkueen vuoden pelaajaksi vuonna 2004.
Muuta
Kurki on esiintynyt cameoroolissa rap-duo JVG:n (aik. Jare & VilleGalle) musiikkivideoilla "Koutsi hoitaa", "Holidai", "Epoo", "Häissä" ja "Mitä sä siit tiiät".
Dean Jagger
thumb|Dean Jagger elokuvan Dangerous Number -trailerissa. Ira Dean Jagger (7. marraskuuta 1903 – 5. helmikuuta 1991) oli yhdysvaltalainen elokuvanäyttelijä.
Jaggerille myönnettiin vuonna 1949 parhaan miessivuosan Oscar-palkinto roolista elokuvassa Ilmojen kotkat. Muihin huomattaviin rooleihin kuuluvat osat elokuvissa Valkea joulu (1954), Mies astui junasta (1954), X – tuntematon (1956) ja Alligaattori (1980).
Jagger esiintyi myös televisiosarjassa Mr. Novak ja oli ehdolla Emmy-palkinnon saajaksi. Santa Monicassa, Kaliforniassa sydäntautiin kuolleella näyttelijällä on oma tähtensä Hollywood Walk of Famella.
Tuotesidonta
Tuotesidonta on kilpailunrajoitus, jossa myyjä myy tavaran tai palvelun ostajalle vain, jos ostaja hankkii toisenkin hyödykkeen samalta myyjältä. Tällöin myyjän kilpailijat eivät voi myydä hyödykkeitään tuotesidontaan turvautuvan yrityksen asiakkaille. Ensimmäistä hyödykettä kutsutaan sidontatuotteeksi ja toista sidotuksi tuotteeksi. Sidonta voi ilmetä esimerkiksi siten, että koneen valmistaja edellyttää ostajan hankkivan myös koneen käytössä tarvittavat raaka-aineet itseltään.
Myyjä voi sidonnan avulla säästää jakelukustannuksissa, hyödyntää asemaansa sidotun tuotteen hinnoittelussa ja turvata omaa mainettaan. Koneen valmistaja voi näin estää sopimattomien raaka-aineiden käytön ja siitä johtuvat konerikot, jotka rasittaisivat koneen mainetta. Sidontaa pidetään vahingollisena kilpailunrajoituksena vain, jos jokin seuraavista ehdoista täyttyy Sidonnan vahingollisuus ilmenee tavallisesti silloin, kun myyjällä on määräävä markkina-asema sidontatuotteen markkinoilla.
Susan Silo
Susan Silo (s. 27. heinäkuuta 1942 New York, New York) on yhdysvaltalainen näyttelijä, joka tunnetaan paremmin äänirooleistaan.
Ura
Silo aloitti näyttelemisen Land 0' Lakes Margarine mainoksissa, jossa hän puhui puhuvalle lehmälle. Tätä hän teki yhteensä 10 vuotta kunnes pääsi televisiouralle. Silo on esiintynyt urallaan enimmäkseen televisiosarjoissa kuten The Jack Benny Program, Alfred Hitchcock esittää, Bonanza, Batman ja Enkeli maantiellä. Vuoden 1974 lähtien hän on tehnyt äänirooleja televisioon ja myöhemmin myös videopeleihin. Silo on lainannut ääntään animaatioihin kuten Smurffit, Kapteeni Planeetta, Varjoankka, Pilipalipilotit, Wizard of Oz, Pac Man, Karvinen, Robotix, The Tick, James Bond Junior, Ville Vallaton, Paluu tulevaisuuteen, Addam’s Family, Prätkähiiret, Felix, Xiaolin Showdown ja Robot Chicken.
Team Penske
Team Penske on yhdysvaltalainen kilpa-autotalli, joka on kilpaillut lukuisissa autourheiluluokissa.
Tallin on perustanut Roger Penske. Nykyään tallin toiminta on vain kasvanut ja talli osallistuu muun muassa IRL-, NASCAR- ja ALMS-sarjoihin.
Historia
Roger Penske perusti tallin 1960-luvulla ajaen ensin itse, kunnes päätti alle 30-vuotiaana lopettaa kilpailemisen ja keskittyä tallinsa johtamiseen. Alkuaan talli ajoi Can-Am-sarjassa kuljettajanaan muun muassa Mark Donohue, mutta sitten Penske lähti hakemaan menestystä myös muista sarjoista. Indianapolis 500 kilpailun talli voitti ensimmäistä kertaa Mark Donohuen ajamana vuonna 1972.
Formula 1
Penske aloitti toimintansa Formula 1:issä McLarenin asiakastallina kaudella, jolloin Mark Donohue ajoi Kanadan osakilpailussa kolmanneksi.
Valmistajana talli osallistui sarjaan kesken kauden. Kyseisellä kaudella talli osallistui kahteen osakilpailuun Ford-Cosworthin moottoreilla, joilla paras tulos oli Kanadan GP:n 12. sija.
Kausi oli myös vaisu (lukuun ottamatta Ruotsin GP:n viidettä sijaa), minkä seurauksena talli vaihtoi hetkeksi aikaa Marchin valmistamaan autoon. Kauden aikana Donohue kuoli Itävallan kilpailun harjoituksissa.
Tallin menestys muuttui paremmaksi seuraavalla kaudella, kun PC3-auto saatiin valmiiksi. John Watson ajoi viidenneksi Etelä-Afrikan GP:ssä ja jo samalla kaudella valmistui PC4-auto, jolla pystyttiin kilpailemaan kärkisijoista. John Watson voittikin 1976 Itävallan GP:n sekä taisteli James Huntin kanssa Hollannin GP:n voitosta ennen keskeytystään. Roger Penske oli kuitenkin päättänyt lopettaa toimintansa F1:ssä ja talli palasi Yhdysvaltojen kilparadoille.
Asiakastallit ajoivat vielä kaudella Pensken autoilla, joilla parhaaksi tulokseksi jäi Jean-Pierre Jarierin kuudes sija Länsi-Yhdysvaltain GP:stä.
Rölli
Rölli voi tarkoittaa seuraavia:
Team Penske
CART
CART-sarjassa Penske menestyi loistavasti, ja sen autoilla voitettiin kymmenesti sarjan mestaruus.
CART-sarjan ajauduttua taloudellisiin vaikeuksiin, Penske siirtyi IRL-sarjaan vuonna 2002.
Nykyään
250px|pienoiskuva|Vuoden 1994 Penske PC-23. Penske on osallistunut myös jokavuotiseen Indianapolis 500 -kilpailuun, jonka talli on voittanut valmistajana seitsemän kertaa.
Indy Car -sarjassa Penske on voittanut kuljettajien mestaruuden Dallaran valmistamilla autoilla vuosina 2006, 2014, 2016 ja 2017.
Penske on laajentanut toimialaansa myös NASCARiin ja kestävyysajoihin kuten Le Mansin ja Daytonan 24 tunnin ajoihin. Talli on ajattanut kauden 2005 viimeisestä kilpailusta kaudelle 2008 saakka American Le Mans Series -sarjassa LMP2-luokassa Porsche RS Spydereita. Vuonna 2018 talli sai koko historiansa 500. voittonsa Brad Keselowskin ajamana NASCAR Cupin Las Vegasin osakilpailusta.
Airport Express (MTR)
thumb|300px|Airport Express Airport Express on yksi kymmenestä Hongkongin metron (MTR) linjasta. Linja yhdistää Hongkongin keskustan ja Hongkongin kansainvälisen lentoaseman kulkien Hong Kongin asemalta Central and Western Districtissä läpi West Kowloonin ja Uusien territorioiden AsiaWorld-Expo -asemalle.
Muista Hongkongin metrolinjoista poiketen Airport Expressiä ei käytetä pääsääntöisesti työmatkaliikenteeseen vaan matkustamiseen lentoasemalle (Airport Station) sekä AsiaWorld-Expoon (AsiaWorld-Expo Station). Airport Express ei ole osa MTR:n matkalippujärjestelmää, linjan matkaliput maksavat reilusti enemmän verrattuna muihin linjoihin.
Reittikartta
center|thumb|750px|MTR Airport Expressin reittikartta.
Puhdetyö
pienoiskuva|[[Karjalankannas|Kannaksella Lempaalassa 4.4.1944 "Toinille" puhdetyönä tehty puinen valokuvakehys.]]
Puhdetyö tarkoittaa perinteisesti sisätyötä, sellaista työtä, jota voitiin tehdä hämärän aikaan tai silloin kun ulkotöihin ei päästy, käsityötä. Sana sai erityismerkityksen jatkosodan aikana, jolloin sillä tarkoitettiin rintamamiesten erityisesti asemasodan aikana tekemiä käsitöitä.
Historiaa
Puhdetyöt ovat osaltaan olleet synnyttämässä eri maakunnissa tunnetuiksi tullutta käsityö- ja teollista perinnettä, kuten Nakkilan keinutuolit, Loimaan rukit ja Keikyän lastu- ja olkityöt. Raaka-aineina entisajan puhdetöissäkin käytettiin puun ohella metallia, peltiä, nahkaa, sarvea, kiveä ja muita luonnonmateriaaleja. Myös päreestä, puun juuresta, tuohesta ja tietyistä puulajeista kuten pajusta tehdyt työt ovat maininnan arvoisia.
Puhdetyön lajit
Puhdetyöt voi jakaa käyttötarkoituksen tai materiaalin mukaan. Jälkimmäisessä selvästi erottuvia ovat:
Käyttötarkoituksen mukaan puhdetyöt voi jakaa käyttö- ja koriste-esineisiin. Edellisiin kuuluivat käytännössä kaikki maatalon tarvikkeet sisällä ja ulkona eli astiat, työkalut ja kulkuvälineet. Suuritöisimpiä olivat kulkuvälineet, mukaan lukien hevoskärryt, reet ja veneet. Myös erikoisten huonekalujen kuten kätkyeiden tekeminen oli aikaa vievää. Materiaalin hankinnan lisäksi puhdetyössä olivat erittäin tärkeitä välineet. Esimerkiksi juuritöiden teossa tarvittiin naskali, runkovarvun taivutuspihdit, tasoituspihdit ja ohutteräinen puukko. Pajukorien tekemisessä taas olivat tarpeen erityinen pajuvesuri, kuorimispihdit, varvun halkaisija, veitsi, naskali, lyömärauta, taivuttaja, pihdit ja saha. Työvälineet ja materiaalin käyttötapa riippuivat myös tekemisen kohteesta, esimerkiksi talouskori, ostoskori, leipäkori ja juurikori tehtiin hieman eri tavalla.
Olkea käytettiin erityisen paljon koristeena, mutta oljesta ja kaislasta saatiin punomalla erilaisia rasioita ja astioita kuten pajusta ja juurista. Tuohi on materiaalina samankaltainen, virsut ja puukontupet, samoin kuin kontit ja tuohitorvet edustavat vanhoja puhdetyön kohteita. Sarvitöistä vanhimpia ovat nuuskasarvet 1700-luvun alusta, samoin piiput, ruutisarvet, kammat ja monet pienet käyttöesineet. Lapin poronluutyöt ovat erityinen puhdetöiden laji. Sarvi- ja luutöiden välineet olivat yksinkertaiset, usein saha ja puukko riittivät.
Puusta tehtyjen puhdetöiden kirjo on ollut laajin, isoja töitä olivat muun muassa koivusta tehdyt kärryn pyörät, joissa myös materiaalin käsittely ja mitoitus oli tarkkaa ja tarvittiin erikoistyökaluja kuten sorvi, pyöräpukki ja raudoitukseen vielä sepän työkalut normaalien puutyökalujen ohella. Myös veneet ja ahkiot vaativat taitoa tekijältä. Nahkatöistä yleisimmät olivat jalkineet, nahan käsittelyssä oli erikoista, että siinä tarvittiin pajun ja kuusen parkkia. Ennen sotia vuonna 1938 Suomeen tuotiin ulkomailtakin 1,5 miljoonan markan arvosta kasvikunnasta peräisin olevia nahan parkitsemisaineita. Pajun parkki piti kerätä mieluiten toukokuun puolivälin ja kesäkuun lopun välisenä aikana ja se piti kuivata huolellisesti ennen käyttöä.
Sota-ajan puhdetyöt
Erityisesti jatkosodan aikana puhdetöiksi nimitettiin miesten vapaa-aikanaan tai rintaman tilanteen muutoin salliessa tekemiä käsitöitä. Puhdetyöt olivat asemasodan ilmiö. Puhdetöinä tehtiin esimerkiksi kalusteita tai puu- ja tuohiastioita, laajimmillaan jopa kokonaisia rakennuksia. Puhdetöihin suhtauduttiin ristiriitaisesti: parhaimmillaan ne kohensivat mielialaa ja antoivat hyödyllistä tekemistä, pahimmillaan veivät aikaa harjoituksilta ja asemien kunnostamiselta.
Sota-ajan puhdetöissä yksi tärkeä arviointiperuste käytännöllisyyden ohella oli kauneus: "Parempi suora ja sileä kuin rumasti ruusattu". Koristelun ohella väritys maalaamalla tai polttamalla oli kauneuden arviointiperuste. Joitakin uusia materiaaleja, erityisesti lentokonemetallia mutta myös tykin hylsyjä ja vastaavia oli puhdetöiden tarpeina. Armeija palkitsi parhaat puhdetyön tekijät. Vuonna 1942 koko armeijan puhdetyömestari oli sotamies Aaro Mustonen.
Asemasodan aikana puhdetöistä tuli sotilaille jopa liiketoimintaa. Ylimääräinen rahanansaitsemismahdollisuus vei mielenkiintoa linnoitustöiltä mm. Karjalankannaksella, jossa linnoitustyöt jäivät keskeneräisiksi.
Luettelo Suomen sisällissodan taisteluista
Tämä on luettelo Suomen sisällissodan taisteluista. Luettelo perustuu Kansallisarkiston julkaisemaan sisällissodan taistelupaikkakortistoon, jonka lähteinä ovat Vapaussodan historian komitean julkaisema kirjasarja Suomen Vapaussota vuonna 1918 (Otava, Helsinki 1921–1925) sekä Kai Donnerin, Thure Svedlinn ja Heikki Nurmion toimittama kirjasarja Suomen Vapaussota (Gummerus, Jyväskylä 1921–1927). Varsinaisten taisteluiden ohella luettelo sisältää valkoisten sodan alkuvaiheessa suorittamat venäläisten varuskuntien valtaukset sekä punaisten hallussa olleiden paikkakuntien miehityksen sodan eri vaiheissa. Lisäksi luettelo sisältää sotaa edeltäneitä yhteenottoja, joissa osallisina olivat molemmat sisällissodan myöhemmät osapuolet.
Taistelut on jaoteltu neljään päärintamaan (Satakunnan, Hämeen, Savon ja Karjalan rintamat), Saksan maihinnousun jälkeen Uudellamaalla, Kanta- ja Päijät-Hämeessä sekä Kymenlaaksossa käytyihin taisteluhin, Ahvenanmaan ja Varsinais-Suomen taisteluhin sekä sisällissodan rintamalinjan pohjoispuolella käytyihin taisteluihin. Lisäksi mukana ovat Itä-Lapin rajaseudulle syntyneen Koillisrintaman taistelut.
Kaatuneiden määrät perustuvat Valtioneuvoston kanslian julkaisemaan Suomen sotasurmat 1914–1922-tietokantaan, ellei toisin ole lähteistetty. Taistelut ovat niiden alkamispäivän mukaisessa järjestyksessä. Rintamien päätaistelut on lihavoitu ja alapuolella ovat niihin liittyvät pienemmät taistelut.
Kokoomateos
Kokoomateos on kirjallinen tai taiteellinen teostyyppi, joka on aikaansaatu yhdistämällä teoksia tai teosten osia. Sellaisia ovat esimerkiksi runoantologiat, tietosanakirjat ja jotkin tietokannat. Yhdistämisen suorittaneella henkilöllä tai henkilöillä on tekijänoikeus kokoomateokseen. Tekijänoikeuden haltija on tavallisesti aineiston valinnut ja yhdistellyt toimittaja. Tekijänoikeussuojaa ei saa kokoomateos, joka on syntynyt sattumanvaraisen tai mekaanisen yhdistelemisen tuloksena, vaan kokonaisuuden tekijältä edellytetään luovuutta ja omaperäisyyttä. Teoskynnyksen ylittääkseen kokoomateoksen tulee olla omaperäinen aineiston järjestelyn ja valinnan osalta. Mikäli aineiston suoja-aika on voimassa, edellytetään kokoomateoksen julkaisijalta sekä kokoomateoksen että siihen sisältyvien teosten oikeudenhaltijoiden lupaa. Jos aineiston suoja-aika on umpeutunut, tarvitaan julkaisemiseen vain kokoomateoksen oikeudenhaltijan lupa.
Kuurna (Kajaani)
Kuurna on Kajaanin kaupunginosa, joka sijaitsee Kajaaninjoen pohjoispuolella noin 2 kilometriä keskustasta koilliseen. Vuoden 2014 lopussa Kuurnassa oli 4 081 asukasta. Kuurnan kaupunginosaan kuuluvat seuraavat alueet: Kulttuurikeskus, Puomirinne, Kisarinne, Heinisuo, Kuurnanranta, Kättö, Kätönlahti, Kangaspuro ja Äkälänniemi.
Kuurna rajoittuu lännessä Puutavarantiehen ja Vanhaan Viitostiehen, pohjoisessa metsäalueeseen, idässä valtatiehen 6 ja etelässä Kajaaninjokeen. Lisäksi Kuurnaan kuuluu Äkälänniemen alue valtatien 6 itäpuolelta.
Kuurnassa sijaitsee mm. Kätönlahden koulu, K-Market sekä Kuurnan ja Kätönlahden päiväkodit.
Kuurnassa on myös pienehkö lampi, joka on todellisuudessa Kajaaninjoen lahti, Kätönlahti. Se on kuroutunut aikoinaan lammeksi Kuurnantien rakentamisen yhteydessä.
Alexander Schallenberg
Alexander Georg Nicolas Schallenberg (s. 20. kesäkuuta 1969) on itävaltalainen diplomaatti, juristi ja poliitikko, joka on toiminut Itävallan ulkoministerinä vuodesta 2021 lähtien. Schallenberg oli Itävallan liittokansleri 11. lokakuuta 2021 – 6. joulukuuta 2021. Hän toimi ulkoministerinä Sebastian Kurzin hallituksessa 2019–2021.
FC Cincinnati
Football Club Cincinnati on yhdysvaltalainen jalkapalloseura, jonka joukkue pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikka on Cincinnatin kaupunki Ohion osavaltiossa.
Seuran pääomistaja on liikemies Carl H. Lindner III. Cincinnatille myönnettiin MLS-joukkue 29. toukokuuta 2018, ja se aloittaa pelit liigassa kaudella 2019. Kaudet 2016–2018 samanniminen joukkue pelasi USL Prossa, jossa se rikkoi kotiotteluissaan liigan yleisöennätyksen useita kertoja. Kaudella 2018 joukkue voitti liigan runkosarjan. Päätöskierroksen ottelua Indy Eleveniä vastaan seurasi 31 478 katsojaa, mikä oli jälleen ennätys.
FC Cincinnati pelaa kotiottelunsa Cincinnatin yliopiston kampuksella sijaitsevalla Nippert Stadiumilla, jota käyttää myös yliopiston amerikkalaisen jalkapallon joukkue Cincinnati Bearcats. FC Cincinnatille on rakenteilla oma jalkapallostadion West Endin kaupunginosaan, minkä odotetaan valmistuvan vuonna 2021. Stadionin suunniteltu kapasiteetti on noin 26 000.
Seppo Kulmala
Seppo Olavi Kulmala (30. syyskuuta 1949 Tampere – 3. huhtikuuta 2018 Tampere) oli suomalainen näyttelijä.
Kulmala oli yksi Visa Mäkisen elokuvien vakionäyttelijöistä 1980-luvulla. Hänellä oli merkittäviä rooleja muun muassa elokuvissa Yön saalistajat (1984), Pekka Puupää poliisina (1986) ja Ruuvit löysällä (1989). Kulmala näytteli myös useissa televisiosarjoissa, kuten Tankki täyteen (1980), Häräntappoase (1989), Pakanamaan kartta (1991), Pekko Aikamiespoika (1993) ja Cafe Kirpputori (1996). Hänellä oli myös pieni tappajan rooli elokuvassa Raid (2003).
Kulmala isännöi säännöllisesti runonlausuntailtoja Teatteriravintola Kivessä Tampereella.